ai4bharat/Pralekha huggingface dataset:
பாதுகாப்பு அமைச்சகம்
ஜம்மு காஷ்மீர், லடாக் யூனியன் பிரதேசங்களிலிருந்து தேர்ந்தெடுக்கப்பட்ட மாணவர்கள் ராணுவ உறைவிடப் பள்ளி, கல்லூரிகளில் பயில்வதற்கான நிதி உதவியை இந்திய ராணுவம் ஏற்கவுள்ளது
ஆபரேஷன் சத்பாவனாவின் ஒரு பகுதியாக, ராணுவ நல்வாழ்வுக் கல்வி சமூகத்தின் கீழ் இயங்கும் உறைவிடப் பள்ளிகள் மற்றும் கல்லூரிகளில் பயிலும் ஜம்மு காஷ்மீர், லடாக் யூனியன் பிரதேசங்களைச் சேர்ந்த தேர்ந்தெடுக்கப்பட்ட குழந்தைகள் மற்றும் இளைஞர்களுக்கு பள்ளிக் கல்வி மற்றும் இளங்கலைப் படிப்புகளுக்கான நிதிஉதவியை இந்திய ராணுவம் வழங்கும். இந்த யூனியன் பிரதேசங்களில் தகுதி வாய்ந்த மாணவர்களுக்கு தரமான கல்வியை வழங்குவதும், பாதுகாப்பான எதிர்காலத்திற்குத் தேவையான வாய்ப்புகளை அவர்களுக்கு வழங்குவதும் இந்த முன்முயற்சியின் நோக்கமாகும்.
பஞ்சாப் மற்றும் உத்தராகண்டில் உள்ள இரண்டு ராணுவப் பள்ளிகளில் 2021-22 கல்வியாண்டில் VIII மற்றும் IXஆம் வகுப்பில் பயிலும் மாணவர்கள் மற்றும் மாணவிகளுக்கு மொத்தம் 100 இடங்கள்  இந்தத் திட்டத்தின் கீழ் ஒதுக்கப்பட்டுள்ளன. 2022-23 கல்வியாண்டு முதல் இந்த 100 இடங்களில் தில்லி, உத்தரப்பிரதேசம் மற்றும் இமாச்சலப் பிரதேசத்தில் உள்ள ராணுவப் பள்ளிகளும் சேர்க்கப்படும்.
பெங்களூரு, குவஹாத்தியில் இயங்கும் மொத்தம் மூன்று ராணுவ தொழில்சார் கல்லூரிகளில் 2021-22 கல்வியாண்டில் 6 இடங்கள்  ஒதுக்கப்படும். 2022-23 கல்வியாண்டு முதல் கொல்கத்தா/ நொய்டாவில் உள்ள ராணுவ கல்லூரிகளில் கூடுதலாக தலா 2 இடங்கள் ஒதுக்கப்படும்.
வடக்கு ராணுவத்தின் நிதி உதவிகளுடன் ஜம்மு காஷ்மீர் மற்றும் லடாக்கில் குடியேறியவர்கள், 2021-22 கல்வி ஆண்டில் விண்ணப்பிப்பதற்குத் தகுதி பெறுவார்கள்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746715
(Visitor Counter : 135
பாதுகாப்பு அமைச்சகம்
பாதுகாப்புத்துறை அமைச்சர் திரு ராஜ்நாத் சிங் கார்வாரில் ஐஎன்எஸ் காந்தேரி எனும் நீர்மூழ்கி கப்பலில் பயணம் மேற்கொண்டார்
கர்நாடக மாநிலம் கார்வார் கடற்படைத் தளத்திற்கு பயணம் மேற்கொண்ட பாதுகாப்புத்துறை அமைச்சர் திரு ராஜ்நாத் சிங், இந்திய கடற்படைக்கு சொந்தமான ஐஎன்எஸ் காந்தேரி என்னும் நீர்மூழ்கிக் கப்பலில் பயணம் மேற்கொண்டார். அதிநவீன கல்வாரி வகை நீர்மூழ்கிக் கப்பலின் வலிமை மற்றும் திறன்கள் குறித்த தகவல்கள் பாதுகாப்புத்துறை அமைச்சரிடம் விளக்கப்பட்டது.
நீர்மூழ்கிக் கப்பலின் ஆயுதத் திறன், நீர்மூழ்கிக் கப்பலுக்கு எதிரான நடவடிக்கைகளை சமாளிக்கும் விதம் ஆகியவை குறித்து திரு ராஜ்நாத் சிங் கேட்டறிந்தார். அமைச்சருடன் கடற்படை தளபதி அட்மிரல் ஆர் ஹரிகுமார் மற்றும் மூத்த அதிகாரிகள் பங்கேற்றனர்.
திரு ராஜ்நாத் சிங் தமது பயணத்திற்கு பின்னர், நீர்மூழ்கிக் கப்பலின் தயார் நிலை குறித்து பாராட்டுத் தெரிவித்தார். இந்திய கடற்படை உலகளவிலான கடற்படைகளுக்கு இணையாக முன்னணியில் உள்ளது என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1828745
-----
(Visitor Counter : 119
பாதுகாப்பு அமைச்சகம்
இராணுவ வீர்ர்களை முன்னணிக்கு அழைத்துச் செல்ல சிறப்பு ரயில்கள்
பெங்களூர், பெல்காம், செகந்தராபாத் ஆகிய இடங்களில் உள்ள இராணுவ பயிற்சி நிலையங்களில் பயிற்சிகளை நிறைவு செய்து, வட இந்தியாவின் செயல் களங்களில் பணியில் சேர உள்ள சுமார் 950 இராணுவப் பணியாளர்கள், இன்று  பெங்களூரில் இருந்து சிறப்பு ரயில் மூலம் புறப்பட்டுச் சென்றனர். அனைத்து இராணுவப் பணியாளர்களும் கட்டாயமான தனிமைப்படுத்துதல் காலத்தில் தனிமைப்படுத்தப்பட்ட பின்னர், மருத்துவரீதியாக நலமுடன் இருக்கிறார்கள். இந்த ரயில், அட்டவணைப்படி ஏப்ரல் 20ம் தேதி அன்று சென்று சேரும்.
இரயில் நடைமேடை, இரயில் பெட்டிகள், அனைவரது உடமைகள் ஆகிய அனைத்தும் தொற்றுநோய் தடுப்பு தெளிப்பான்களால் சுத்திகரிக்கப்படுவது உட்பட, கோவிட் 19 நோய் தடுப்புக்கான அனைத்து முன்னெச்சரிக்கை நடவடிக்கைகளும் மேற்கொள்ளப்பட்டன. இது தவிர சுத்திகரிப்பு தெளிப்பு டணல் ஒன்றும் அமைக்கப்பட்டிருந்தது. இரயிலில் ஏறும் போதும், பரிசோதனை செய்யும் போதும் சமூக விலகியிருத்தல் உறுதி செய்யப்பட்டது.
நாட்டின் வடகிழக்கு பகுதிகளில் பணிகளை மேற்கொள்ள இருக்கும் இராணுவப் பணியாளர்களை ஏற்றிச் செல்லும் இரண்டாவது இரயில் பின்னர் புறப்பட உள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 86.01 கோடி தடுப்பூசி டோஸ்கள் செலுத்தப்பட்டுள்ளன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%க்கும் குறைவாக, 0.89% ஆகும்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 2,99,620 ஆகும். 191 நாட்களில் குறைந்தது
கடந்த 24 மணி நேரத்தில் 26,041 பேர் புதிதாகப் பாதிக்கப்பட்டுள்ளனர்.
குணமடைந்தவர்களின் விழுக்காடு 97.78%.
கடந்த 24 மணி நேரத்தில் 29,621 பேர் குணமடைந்துள்ளனர். இதுவரை மொத்தம் 3,29,31,972 பேர் குணமடைந்துள்ளனர்.
வாராந்திர தொற்று உறுதி விழுக்காடு  94 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  28 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 56.44 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1758451
பாதுகாப்பு அமைச்சகம்
இந்திய-தாய்லாந்து கடற்படைகளின் கூட்டு ரோந்து
இந்தியா, தாய்லாந்தின் கடற்படைகளுக்கிடையேயான இந்திய-தாய்லாந்து ஒருங்கிணைந்த ரோந்தின் 30-வது பதிப்பு இன்று  வரை நடைபெறுகிறது.
இந்தியக் கப்பலான ஐ என் எஸ் கார்முக், தாய்லாந்து கப்பலான கிரபூரி ஆகியவை இந்த ரோந்தில் பங்கேற்றுள்ளன. இந்திய அரசின் சாகர் திட்டத்தின் ஒரு பகுதியாக, இந்தியப் பெருங்கடல் பகுதியில் உள்ள நாடுகளுக்கு கண்காணிப்பு, பேரிடர் நிவாரணம் மற்றும் இதர உதவிகளை இந்தியக் கடற்படை செய்து வருகிறது.
இந்தியா மற்றும் தாய்லாந்து ஆகிய நாடுகள் பல்வேறு நடவடிக்கைகள், உரையாடல்களின் மூலமாக நெருங்கிய நட்புறவை பேணி வருகின்றன. கடந்த சில வருடங்களாக இது இன்னும் வலுப்பட்டு வருகிறது.
கடற்சார்ந்த உறவுகளை இன்னும் வலுப்படுத்தும் விதமாக, 2005-ஆம் ஆண்டிலிருந்து வருடத்துக்கு இரு முறை கூட்டு ரோந்து நடவடிக்கையை இரு நாடுகளும் மேற்கொண்டு வருகின்றன. வர்த்தக கப்பல் போக்குவரத்து மற்றும் சர்வதேச வர்த்தகத்துக்கு உகந்ததாக இந்தியப் பெருங்கடலின் பாதுகாப்பை உறுதி செய்வது இதன் முக்கிய நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1674318
------
(Visitor Counter : 168
பிரதமர் அலுவலகம்
மிஷன் சக்தித் திட்டத்தில் பங்கேற்ற விஞ்ஞானிகளுடன் காணொலிக் காட்சி மூலம் பிரதமர் கலந்துரையாடல்
நாட்டு மக்களுடன் உரையாற்றிய சற்று நேரத்தில், மிஷன் சக்தித் திட்டத்தை வெற்றிகரமாக செயல்படுத்திய விஞ்ஞானிகளுடன் காணொலிக் காட்சி மூலம் பிரதமர் உரையாடினார்.
மிஷன் சக்தித் திட்டம் இன்று வெற்றிகரமாக செயல்படுத்தப்பட்டிருப்பதன் மூலம், செயற்கைக் கோள் எதிர்ப்பு ஏவுகனை வாயிலாக, எதிரிகளின் செயற்கைக் கோள்களை வெற்றிகரமாக தாக்கி அழிக்கும் திறனைப் பெற்ற உலகின் நான்காவது நாடு என்ற பெருமையை இந்தியா பெற்றுள்ளது.
இந்த வெற்றிக்காக விஞ்ஞானிகளை பாராட்டிய பிரதமர், தாங்கள் திட்டமிட்டதை வெற்றிகரமாக நிறைவேற்றி சாதனைப் படைத்த விஞ்ஞானிகளால் ஒட்டுமொத்த நாடே பெருமிதம் அடைவதாக தெரிவித்தார்.
“இந்தியாவில் உற்பத்தி செய்வோம்” திட்டத்தின்படி, இந்தியா எந்தவொரு நாட்டிற்கும் சளைத்தது அல்ல என்பதை நமது விஞ்ஞானிகள் உலகிற்கு பறைசாற்றி இருப்பதாகவும் அவர் குறிப்பிட்டார்.
உலகம் ஒரே குடும்பம் என்ற தத்துவத்தை இந்தியா பின்பற்றி வருவதாகவும் பிரதமர் கூறினார். எனினும், அமைதி மற்றும் நல்லெண்ணத்திற்காக பாடுபட்டு வரும் சக்திகள், எப்போதும் வலிமையானதாக திகழ வேண்டியது அவசியம் என்றும் அவர் வலியுறுத்தினார்.
உலக அளவிலும், பிராந்திய அளவிலும் அமைதி நிலவ வேண்டுமெனில் இந்தியா திறமை வாய்ந்ததாகவும், வலிமையானதாகவும் இருக்க வேண்டியது அவசியம் என்றும் பிரதமர் தெரிவித்தார். இந்த நோக்கத்தை நிறைவேற்றுவதற்காக இந்திய விஞ்ஞானிகள் அர்ப்பணிப்பு உணர்வுடன் பணியாற்றியிருப்பதாகவும் அவர் கூறினார். விஞ்ஞானிகளுக்கு ஒட்டுமொத்த மத்திய அமைச்சரவையின் வாழ்த்துக்களையும் அவர் தெரிவித்தார்.
தங்களது திறமையை நிரூபிக்க வாய்ப்பு அளித்தமைக்காக, விஞ்ஞானிகள், பிரதமருக்கு நன்றி தெரிவித்துக் கொண்டனர்.
----
(Visitor Counter : 158
பிரதமர் அலுவலகம்
சீதாராம் யெச்சூரியின் மகன் ஆஷிஷின் மறைவுக்கு பிரதமர் இரங்கல்
திரு சீதாராம் யெச்சூரியின் மகன் ஆஷிஷின் துயரமான மற்றும் அகால மரணம் குறித்து பிரதமர் திரு நரேந்திர மோடி வருத்தம் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "அவரது மகன் ஆஷிஷின் துயரமான மற்றும் அகால மறைவுக்கு திரு சீதாராம் யெச்சூரி அவர்களுக்கும், அவரது குடும்பத்தினருக்கும் இரங்கல்கள். ஓம் சாந்தி" என்று கூறியுள்ளார்.
பாதுகாப்பு அமைச்சகம்
குடியரசு தின விழா அணிவகுப்பு: கலை நிகழ்ச்சிகளில் 321 பள்ளி குழந்தைகள், 80 நாட்டுப்புறக் கலைஞர்கள் பங்கேற்பு
தில்லியில் உள்ள 4 பள்ளிகளைச் சேர்ந்த குழந்தைகள் மற்றும் கொல்கத்தா கிழக்கு மண்டல கலாச்சார மையத்தின் நாட்டுப்புற கலைஞர்கள் ஆகியோர் 2021 ஜனவரி 26ம் தேதி தில்லியில் நடைபெறும் குடியரசு தினவிழா அணி வகுப்பு கலாச்சார நிகழ்ச்சகளில் பங்கேற்கின்றனர். பாதுகாப்புத்துறை அமைச்சகம், கல்வி இயக்குனரகம், தில்லி அரசு ஆகியவை 401 மாணவர்களையும், கலைஞர்களையும் - 271 மாணவிகள் மற்றும் 131 மாணவர்களை - தேர்வு செய்துள்ளது.
தற்சார்பு இந்தியா: தில்லியில் உள்ள மவுன்ட் அபு பள்ளி மற்றும் வித்ய பாரதி பள்ளி ஆகியவற்றின் கருப் பொருள் தற்சார்பு இந்தியாவுக்கான தொலை நோக்கு. இந்த பள்ளிகளில் இருந்து 38 மாணவர்கள், 54 மாணவிகள் பங்கேற்கின்றனர்.
தில்லி அரசு பெண்கள் மேல் நிலைப் பள்ளியைச் சேர்ந்த 102 மாணவிகள், பிரதமர் தொடங்கிய உடல் தகுதி இந்தியா திட்டத்தின் அடிப்படையில் உடல் தகுதி கருப்பொருளில் நிகழ்ச்சியை அளிக்கின்றனர்.
தில்லி டிடிஇஏ மேல் நிலைப் பள்ளி மாணவ, மாணவிகள் 127 பேர், தமிழக கலாச்சார நடன நிகழ்ச்சிகளில், பாரம்பரிய உடையுடன் பங்கேற்கின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
(------
(Visitor Counter : 111
பிரதமர் அலுவலகம்
இந்தியாவின் ஜி20 தலைமைத்துவம் குறித்த அனைத்துக் கட்சிக் கூட்டம்
இந்தியாவின் ஜி20 தலைமைத்துவம் சம்பந்தமான விஷயங்கள் குறித்து ஆலோசிப்பதற்கு டிசம்பர் 5-ஆம் தேதி அனைத்துக் கட்சிக் கூட்டம் நடைபெற்றது. பிரதமர் திரு நரேந்திர மோடி தலைமையில் நடைபெற்ற கூட்டத்தில் நாடு முழுவதிலுமிருந்து அரசியல் கட்சித் தலைவர்கள் கலந்துகொண்டனர்.
ஜி20 தலைமைத்துவம், ஒட்டுமொத்த நாட்டிற்கும் உரியது என்றும், உலகம் முழுவதுக்கும் இந்தியாவின் வலிமையை எடுத்துரைப்பதற்கான தனித்துவமான வாய்ப்பு இது என்றும் பிரதமர் கூறினார். இன்று இந்தியா மீது உலகளாவிய ஆர்வமும், ஈர்ப்பும் ஏற்பட்டுள்ளதாகவும், இது இந்தியாவின் ஜி20 தலைமைத்துவத்தின் திறனை மேலும் அதிகரிக்கிறது என்றும் பிரதமர் குறிப்பிட்டார்.
கூட்டு முயற்சியின் முக்கியத்துவத்தை வலியுறுத்திய பிரதமர், ஜி20-இன் பல்வேறு நிகழ்ச்சிகளை நடத்துவதில் சர்வதேச தலைவர்களின் ஒத்துழைப்பைக் கோரினார். வழக்கமான பெரிய பெருநகரங்களைக் கடந்து இந்தியாவின் சில பகுதிகளைக் காட்சிப்படுத்த ஜி20 தலைமைத்துவம் உதவும் என்று நம்பிக்கை தெரிவித்த அவர், இதனால் நமது நாட்டின் ஒவ்வொரு பகுதியின் தனித்துவமும் வெளிப்படுத்தப்படுகிறது என்று கூறினார்.
இந்தியாவின் ஜி20 தலைமையின் போது நம் நாட்டிற்கு ஏராளமான விருந்தினர்கள் வருவார்கள் என்று குறிப்பிட்ட பிரதமர், ஜி20 கூட்டங்கள் நடைபெறும் பகுதிகளில் உள்ளூர் பொருளாதாரத்தையும், சுற்றுலாவையும் ஊக்குவிக்கும் சாத்திய கூறுகள் பற்றி விளக்கினார்.
பிரதமரின் உரைக்கு முன்பு, திரு மு. க. ஸ்டாலின், திரு எடப்பாடி கே. பழனிச்சாமி, திரு ஜே.பி. நட்டா, திரு மல்லிகார்ஜுன் கார்கே, திருமிகு மம்தா பானர்ஜி, திரு நவீன் பட்நாயக், திரு அரவிந்த் கெஜ்ரிவால், திரு ஒய். எஸ். ஜெகன்மோகன் ரெட்டி, திரு சீதாராம் யெச்சூரி, திரு சந்திரபாபு நாயுடு, திரு பசுபதிநாத் பராஸ், திரு ஏக்நாத் ஷிண்டே மற்றும் திரு கே.எம் காதர் மொகிதீன் உள்ளிட்ட பல்வேறு அரசியல் கட்சித் தலைவர்கள் இந்தியாவின் ஜி20 தலைமைத்துவம் குறித்த தங்களது மேலான கருத்துக்களைப் பரிமாறிக் கொண்டனர்.
உள்துறை மற்றும் நிதி அமைச்சர்களும் உரையாற்றினார்கள். இந்தியாவின் தலைமையிலான ஜி20 அமைப்பின் முன்னுரிமைகளை எடுத்துரைக்கும் விரிவான விளக்கக் காட்சியும் இடம்பெற்றிருந்தது.
இந்தக் கூட்டத்தில் அமைச்சர்கள் திரு ராஜ்நாத் சிங், திரு அமித் ஷா, திருமதி நிர்மலா சீதாராமன், டாக்டர் எஸ். ஜெயசங்கர், திரு பியூஷ் கோயல், திரு பிரல்ஹாத் ஜோஷி, திரு புபேந்தர் யாதவ் மற்றும் முன்னாள் பிரதமர் திரு ஹெச்.டி. தேவகவுடா உள்ளிட்டோரும் கலந்து கொண்டனர்.
(
பிரதமர் அலுவலகம்
தோஹா டைமண்ட் லீக்கில் முதல் இடத்தைப் பிடித்த நீரஜ் சோப்ராவுக்கு பிரதமர் வாழ்த்து
தோஹா டைமண்ட் லீக்கில் முதல் இடத்தைப் பிடித்த நீரஜ் சோப்ராவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தனது ட்விட்டர் பதிவில்: "இந்த ஆண்டின் முதல் நிகழ்வு மற்றும் முதல் நிலை!"
"உலக அளவில் 88.67 மீ தூரம் ஈட்டி எறிதலுடன் @Neeraj_chopra1 தோஹா டைமண்ட் லீக்கில் பிரகாசித்துளார். அவருக்கு வாழ்த்துகள்! முன்னேற்றத்திற்கான அவரது முயற்சிகளுக்கு வாழ்த்துகள்." என்று கூறியுள்ளார்.
குறு சிறு மற்றும் நடுத்தர தொழில் துறை அமைச்சகம்
சிறு,குறு மற்றும் நடுத்தர தொழில் நிறுவனங்களில் வேலை வாய்ப்புகள்
நாடாளுமன்றத்தின் மாநிலங்களவையில் இன்று கேள்வி ஒன்றுக்கு பதில் அளித்த சிறு, குறு மற்றும் நடுத்தர தொழில் துறை அமைச்சர், திரு நாராயண் ரானே எழுத்துபூர்வமாக அளித்த பதிலில் கூறியதாவது:
தேசிய மாதிரி கணக்கெடுப்பு அலுவலகத்தின் 73வது சுற்றறிக்கையின் படி கடந்த 2015ம் ஆண்டு முதல் 2021ம் ஆண்டு வரை, பிரதமரின் வேலை உருவாக்க திட்டத்தின் கீழ் சிறு, குறு மற்றும் நடுத்தர தொழில் நிறுவனங்களில் 11.10 கோடி பேர் பணியமர்த்தப்பட்டுள்ளனர். கடந்த 2020-21ம் நிதியாண்டில் 5.95 லட்சம் பேரும், 2021-22ம் நிதியாண்டில் 2.90 லட்சம் பேரும் பணியமர்த்தப்பட்டுள்ளனர்.
நாட்டில் சிறு,குறு மற்றும் நடுத்தர தொழில் துறையில் வேலை வாய்ப்புகளை அதிகரிக்க இத்துறைக்கான மத்திய அமைச்சகம் பிரதமரின் வேலை உருவாக்க திட்டம், சிறு-குறு தொழில்கள் தொகுப்பு மேம்பாட்டு திட்டம், பாரம்பரியத் தொழில்களை மீண்டும் ஏற்படுத்தும் நிதி திட்டம், சிறு-குறு தொழில்கள் கடன் உத்திரவாதத் திட்டம் என பல திட்டங்களை அமல்படுத்துகிறது.
கொவிட்-19 பெருந்தொற்று காலத்தில், சிறு-குறு மற்றும் நடுத்தர தொழில் துறைக்கு ஆதரவு அளிக்க தற்சார்பு இந்தியா திட்டத்தின் கீழ் அரசு பல நடவடிக்கைகளை மேற்கொண்டது.
1. ரூ.20,000 கோடி கடன் உதவி அளிக்கப்பட்டது.
2. உத்திரவாதம் இன்றி ரூ.3 லட்சம் கோடி வரை தொழில் கடன்கள் வழங்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778406
பாதுகாப்பு அமைச்சகம்
நடுக்கடலில் உடல்நிலை பாதித்த கப்பல் கேப்டனை துரிதமாக மீட்டது இந்திய கடலோர காவல்படை
கோவா அருகே மருத்துவ உதவி தேவைப்பட்ட வணிக கப்பல் கேப்டனை, இந்திய கடலோர காவல்படை ஹெலிகாப்டர் துரிதமாக மீட்டு மருத்துவமனையில் சேர்த்தது. மும்பை கடல்சார் மீட்பு ஒருங்கிணைப்பு மையத்திலிருந்து, இந்திய கடலோர காவல் படைக்கு இன்று காலை 4.30 மணியளவில் ஒரு அவசர அழைப்பு வந்தது. கோவாவுக்கு தென்மேற்கே 109 நாட்டிக்கல் மைல் தொலைவில் உள்ள எம்.டி எலிம் என்ற சரக்கு கப்பலில், 50 வயதான தென்கொரிய கேப்டனுக்கு அவசர மருத்துவ உதவி தேவைப்படுவதாக தகவல் தெரிவிக்கப்பட்டது.
இதையடுத்து கோவாவிலிருந்து இந்திய கடலோர காவல் படை கப்பல் சி-158, மீட்பு பணிக்கு இன்று காலை 5.30 மணிக்கு புறப்பட்டது. மீட்பு பணியை துரிதமாக மேற்கொள்ள கடலோர காவல் படையின் சேத்தக் ரக ஹெலிகாப்டரும் அனுப்பப்பட்டது. மோசமான வானிலையிலும், அந்த ஹெலிகாப்டர் மார்ஷல் தீவைச் சேர்ந்த எம்.டி.சலீம் என்ற அந்த கப்பலை நெருங்கியது. ஹெலிகாப்டரில் சென்ற டைவர் கப்பலில் இறங்கி நோயாளியை பத்திரமாக ஹெலிகாப்டரில் ஏற்றினார்.
கோவாவின் வாஸ்கோ நகரில் எஸ்எம்ஆர்சி மருத்துவமனையில், சரக்கு கப்பல் கேப்டன் சேர்க்கப்பட்டார். அவரது உடல் நிலை தற்போது நன்றாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1724978
----
(Visitor Counter : 111
நிதி அமைச்சகம்
மகாராஷ்டிரா, கர்நாடகா, உத்தரப்பிரதேசத்தில் வருமானவரித் துறையினர் சோதனைகள் நடத்தினர்
மும்பை, புனே, நொய்டா, பெங்களூர் உட்பட நாட்டின் பல்வேறு நகரங்களில் 37 இடங்களில் 30.09.2021 அன்று வருமானவரித்துறை சோதனை மற்றும் பறிமுதல் நடவடிக்கையை மேற்கொண்டது. கேபிள் தயாரிப்பு, மனை வணிகம், ஜவுளி, அச்சு எந்திரங்கள், ஓட்டல்கள், போக்குவரத்து அமைப்புகள் போன்ற பல்வேறு வணிக வளாகங்கள் மற்றும் தனிநபர்களின் வீடுகளில் இந்த சோதனைகள் நடத்தப்பட்டன.
இந்த சோதனைகளின் போது போலியான ஆவணங்கள், நாட்குறிப்புகள், மின்னஞ்சல் மற்றும் இதர டிஜிட்டல் ஆதாரங்கள் கண்டுபிடிக்கப்பட்டன. இவற்றின் மூலம் ஏராளமான வெளிநாட்டு வங்கிக் கணக்குகள், அசையா சொத்துக்கள் போன்றவற்றின் உடைமை வருமானவரித் துறைக்கு தெரிவிக்கப்படாமல் இருந்தது கண்டறியப்பட்டது.
மொரிஷீயஸ், ஐக்கிய அரபு எமிரேட், ஜிப்ரால்டர் போன்ற வரியில்லா நாடுகளை பயன்படுத்தி வெளிநாட்டு நிறுவனங்கள், அறக்கட்டளைகள் மூலம் துபாயை தலைமையிடமாக கொண்ட நிதிநிறுவனங்கள் மூலம் போலியான கணக்குகளை வணிக நிறுவனங்களும், தனியார்களும் பயன்படுத்தியிருப்பதும் கண்டறியப்பட்டது.
இதில் பராமரிக்கப்பட்ட வங்கிக் கணக்குகளின் மொத்த மதிப்பு 100 மில்லியன் அமெரிக்க டாலர்  என்பது கண்டறியப்பட்டது. இந்தத் தொகையை கொண்டு செயல்படாத நிறுவனங்களின் பெயரில் பிரிட்டன், போர்ச்சுக்கல், ஐக்கிய அரபு எமிரேட் போன்ற பல நாடுகளில் அசையா சொத்துக்களை இவர்கள் வாங்கியிருப்பதும் தெரிய வந்துள்ளது.
கணக்கில் காட்டப்படாத இரண்டு கோடி ரூபாய் மதிப்பிலான ரொக்கம் மற்றும் அணிகலன்களும் கைப்பற்றப்பட்டன. 50-க்கும் அதிகமான பாதுகாப்புப் பெட்டகங்கள் கண்காணிப்பில் வைக்கப்பட்டுள்ளன. இது தொடர்பாக விசாரணை நீடிக்கிறது.
•••••••••
(Visitor Counter : 167
மின்னணு மற்றும் தகவல் தொழில்நுட்பம்
மேற்குவங்கம் மற்றும் அதனைச் சுற்றியுள்ள மண்டலங்களில் இணையதளம் மற்றும் பிராட்பேண்ட் தரத்தை மேம்படுத்த, இந்திய தேசிய இணையதள இணைப்பகம் துர்காபூர் மற்றும் பர்தமான் ஆகிய இடங்களில், இணையதள இணைப்பகங்களை அறிமுகப்படுத்துகிறது
இந்தியர்கள் அனைவரையும், வெளிப்படையான, பாதுகாப்பான, நம்பிக்கையான, மற்றும் பொறுப்பான இணையதள சேவை மூலம் இணைப்பதென்ற பிரதமர் திரு.நரேந்திர மோடியின் டிஜிட்டல் இந்தியா தொலைநோக்குப் பார்வைக்கேற்ப, பர்தமான்-துர்காபூர் மக்களவை உறுப்பினர் திரு.எஸ்.எஸ்.அலுவாலியா முன்னிலையில், மத்திய மின்னணு மற்றும் தகவல் தொழில்நுட்பத்துறை இணையமைச்சர் திரு.ராஜீவ் சந்திரசேகர், நிக்ஸி-யின்  இரண்டு புதிய இணையதள இணைப்பக மையங்களை  துர்காபூர் மற்றும் பர்தமான் ஆகிய இடங்களில் திறந்து வைக்க உள்ளார். இது மத்திய மின்னணு மற்றும் தகவல் தொழில்நுட்ப அமைச்சகத்தின்  1000 நாட்கள் தொலைநோக்குத் திட்டத்தின் ஒரு முன்முயற்சி ஆகும்.
மாநிலத்தின் முதலாவது இணையதள இணைப்பகம் கொல்கத்தாவில், இந்திய தேசிய இணையதள இணைப்பகத்தால் தொடங்கப்பட்டது. தற்போது, துர்காபூர் மற்றும் பர்தமானில் புதிய இணையதள இணைப்பகங்கள் தொடங்கப்படுவதன் மூலம், மாநிலத்தின் பல்வேறு பகுதிகளில் விரிவுபடுத்தப்படுகிறது. இதன் தொடக்க விழா, துர்காபூர், சிட்டி சென்டரில் உள்ள தி சிட்டி ரெஸிடென்சியில் நடைபெற உள்ளது.
இம்மாநிலத்தில் தொடங்கப்பட்டுள்ள 9 புதிய நிக்ஸி இணையதள இணைப்பகங்கள், உள்ளூர் அளவிலும், சுற்றுப்புற மண்டலங்களிலும் இணையதளம் மற்றும் பிராட்பேண்ட் சேவைகளை மேம்படுத்த உதவிகரமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1840368
நிதி அமைச்சகம்
ஜிஎஸ்டி பற்றாக்குறையை சமாளிப்பதற்காக விருப்பத் தேர்வு-1-ஐ கேரளா, மேற்கு வங்கம் தேர்ந்தெடுத்துள்ளன
சரக்கு மற்றும் சேவை வரி  செயல்படுத்தப்பட்டதால் ஏற்பட்டுள்ள பற்றாக்குறையை சமாளிப்பதற்காக மத்திய நிதி அமைச்சகம் வழங்கிய இரு விருப்பத் தேர்வுகளில் விருப்பத் தேர்வு-1-ஐ தேர்ந்தெடுத்திருப்பதாக கேரளா மற்றும் மேற்கு வங்காளம் ஆகிய மாநிலங்கள் தெரிவித்துள்ளன.
இதன் மூலம், விருப்பத் தேர்வு-1-ஐ தேர்ந்தெடுத்துள்ள மாநிலங்களின் எண்ணிக்கை 25 ஆக உயர்ந்துள்ளது. சட்டசபையுடன் கூடிய மூன்று யூனியன் பிரதேசங்களும்  விருப்பத் தேர்வு-1-ஐ தேர்ந்தெடுத்துள்ளது குறிப்பிடத்தக்கது.
விருப்பத் தேர்வு-1-ஐ தேர்ந்தெடுத்துள்ளதால், ஜிஎஸ்டியால் ஏற்பட்டுள்ள பற்றாக்குறையை சமாளிப்பதற்காக சிறப்பு சாளரம் மூலம் இம்மாநிலங்களுக்கு கடன் கிடைக்கும்.
ஏற்கனவே செயல்பாட்டில் உள்ள இந்த சாளரத்தின் மூலம் இம்மாநிலங்களின் சார்பாக இந்திய அரசு ரூ 24,000 கோடியை கடனாக வாங்கி, அதை நான்கு தவணைகளில் மாநிலங்கள் மற்றும் யூனியன் பிரதேசங்களுக்கு வழங்கியுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1675673
சுகாதாரம் மற்றும் குடும்ப நலத்துறை அமைச்சகம்
நிலையான முன்னேற்ற இலக்குகள்  மற்றும் தேசிய சுகாதாரக் கொள்கை  ஆகியவற்றிற்கான பேறு கால தாய் இறப்பு விகிதம்  இலக்குகளை அடைவதற்கான பாதையில் இந்தியா: டாக்டர் ஹர்ஷ் வர்தன்.
பேறு காலத்தில் தாய் இறப்பு விகிதத்தில்  இந்தியா அடைந்த வெற்றி குறித்து மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் கூறுகையில், “இந்தியாவில் பேறு காலத்தில் தாய் இறப்பு விகிதம்  ஒரு வருடத்தில் 9 புள்ளிகள் குறைந்துள்ளதாக இந்திய பதிவாளர் ஜெனரலின் MMR குறித்த சிறப்பு செய்திக் குறிப்பு வெளியிட்டது. இந்த விகிதம் 2015-17இல் 122 லிருந்து 2016-18இல் 113 ஆக குறைந்துள்ளது .” 2011-2013 இல் 167, 2014-2016 இல் 130, 2015-17இல் 122, மற்றும் 2016-18 இல் 113 ஆக இருப்பதன் மூலம் பேறு கால தாய் இறப்பு விகிதம் குறிப்பிடத்தக்க அளவில் குறைந்திருக்கும் நிலைக்கு நாடு முன்னேற்றம் கண்டிருப்பதை அவர் எடுத்துரைத்தார்.
நிலையான முன்னேற்ற இலக்குகளுக்கான இந்தியாவின் அர்ப்பணிப்பு குறித்து பேசிய டாக்டர் ஹர்ஷ் வர்தன், “தொடர்ச்சியான இந்தச் சரிவுடன், 2030க்குள் லட்சம் பேரில் 70 பேர் என்ற நேரடி பிறப்புகளின் SDG மற்றும் 2020க்குள் 100 / நேரடி பிறப்புகளின் தேசிய சுகாதாரக் கொள்கை  இலக்கை அடைவதற்கான பாதையில் இந்தியா உள்ளது. இந்த SDG இலக்கை அடைந்த மாநிலங்களின் எண்ணிக்கை இப்போது 3இல் இருந்து 5 ஆக உயர்ந்துள்ளது. அவை கேரளா , மகாராஷ்டிரா  தமிழ்நாடு , தெலுங்கானா  மற்றும் ஆந்திரா . மேற்கூறிய ஐந்து மாநிலங்களுடன் ஜார்கண்ட் , குஜராத் , ஹரியானா , கர்நாடகா , மேற்கு வங்காளம்  மற்றும் உத்தரகண்ட்  ஆகிய 11 மாநிலங்களும் NHP நிர்ணயித்த MMR இலக்கை எட்டியுள்ளன.”
MMR மூன்று மாநிலங்களான பஞ்சாப் , பீகார் , ஒடிசா  ஆகிய இடங்களில் 100-15 க்கு இடையில் உள்ளது என்றும், ஐந்து மாநிலங்களில் அதாவது சத்தீஸ்கர் , ராஜஸ்தான் , மத்தியப்பிரதேசம் , உத்தரப்பிரதேசம் , அசாம் , ஆகிய இடங்களில் MMR 150க்கு மேல் உள்ளது என்றும் டாக்டர் ஹர்ஷ் வர்தன் தெரிவித்தார்.
ராஜஸ்தான் மாநிலங்கள் , உத்தரப்பிரதேசம் , ஒடிசா  பீகார் , மத்தியப் பிரதேசம்  ஆகிய மாநிலங்களுக்கு டாக்டர் ஹர்ஷ் வர்தன் பாராட்டு தெரிவித்தார். இரண்டு மாநிலங்கள்  MMRஇல் 15 சதவீதத்திற்கும் அதிகமான சரிவைக் காட்டியுள்ளன, அதே நேரத்தில் ஒடிசா, ராஜஸ்தான், ஆந்திரா மற்றும் குஜராத் ஆகிய நான்கு மாநிலங்கள் 10 முதல் 15 சதவீதத்திற்கு இடையில் சரிவைக் காட்டியுள்ளன. ஏழு மாநிலங்கள். கர்நாடகா, அசாம், ஜார்க்கண்ட், ஹரியானா, மத்தியப்பிரதேசம், உத்தரப்பிரதேசம் மற்றும் பீகார் ஆகியவை 5 முதல் 10 சதவீதம் வரை சரிவைக் கண்டன.
மாநில அரசாங்கங்கள்/ யூனியன் பிரதேசங்கள் மேற்கொண்ட முயற்சிகளை எடுத்துரைத்து, டாக்டர் ஹர்ஷ் வர்தன் கூறுகையில், “குறிப்பிடதக்க அளவில் அதிக வெற்றிகளை அடைவதற்கு, தரம் மற்றும் சேவைகளின் பாதுகாப்பு ஆகியவற்றில் கவனம் செலுத்தியதுடன், தேசிய சுகாதாரக் கொள்கை  கீழ் Janani Shishu Suraksha Karyakram , Janani Suraksha Yojana  மற்றும் புதிய திட்டங்களான LaQshya லாக்ஷ்யா மற்றும் பிரதமரின் பாதுகாப்பான தாய்மைப் பிரச்சாரம் போன்ற திட்டங்கள் மூலம் அரசாங்கம் எடுத்த தீவிர முயற்சியே இந்த வெற்றிக்குக் காரணமாக இருக்கலாம்.
மத்திய அரசின் சுமன்  திட்டத்தைக் கொண்டு வருவதன் மூலம் பேறு காலப் பாதுகாப்பு மற்றும் புதிதாகப் பிறந்த குழந்தைக்கான சுகாதாரச் சேவைகளை வழங்குவதை உறுதிப்படுத்துதல், இலவச மற்றும் தரமான சேவைகளுக்கான பரந்த அணுகலை உள்ளடக்கியது, மேலும் மகப்பேறு பராமரிப்புடன் சேவைகளை மறுப்பதற்கு வாய்ப்பில்லாத அளவுக்கு பரவலாக அளிக்கவும் திட்டமிடப்பட்டுள்ளது.
நிதி அமைச்சகம்
ஜி.எஸ்.டி. கட்டமைப்புப் பகிர்வு முறையில் மாற்றம்
மத்திய-மாநில அரசுகள், வரி செலுத்துவோர் மற்றும் வரிவிதிப்புடன் தொடர்புடையவர்களை உள்ளடக்கி, நாட்டில் சரக்கு மற்றும் சேவை வரிவிதிப்பை நடைமுறைப்படுத்துவதை நோக்கமாக கொண்டு, 2013 ஆம் ஆண்டு மார்ச் 28-ந் தேதி 1956 ஆம் ஆண்டின் நிறுவனங்கள் சட்டத்தின் 25-வது பிரிவின் கீழ் சரக்கு மற்றும் சேவைகள் வரிக் கட்டமைப்பை செயல்படுத்துவதற்கான லாப நோக்கு இல்லாத தனியார் நிறுவன அமைப்பு உருவாக்கப்பட்டது.
தற்போது மத்திய-மாநில அரசுகள் தலா 24.5 சதவீத சமபங்குகளைக் கொண்டுள்ளன. எஞ்சிய 51 சதவீதம் அரசு சாரா நிறுவனங்களிடம் உள்ளன. பல்வேறு முறைகளின் வாயிலாக சரக்கு மற்றும் சேவை வரி கட்டமைப்பு அரசின் கட்டுப்பாட்டில் வைக்கப்பட்டுள்ளது. பதிவு செய்தல், வருமானக் கணக்கு தாக்கல் செய்தல், வரிசெலுத்துதல், கட்டணத்தை திரும்பப் பெறுதல் ஆகிய நடைமுறைகள் செயல்பாட்டில் உள்ளன. இந்த கட்டமைப்பு, ஏற்றுமதி மற்றும் இறக்குமதி உள்ளிட்ட லட்சக்கணக்கான வணிக நிறுவனங்களில் தரவுகளைக் கையாண்டு வருகிறது. இந்த செயல்பாடு காரணமாக அந்த கட்டமைப்பை முழுவதும் அரசுக்கு சொந்தமான நிறுவனமாக மாற்ற ஜி.எஸ்.டி. கவுன்சில் உணர்ந்துள்ளது.
இதைக் கருத்தில் கொண்டு இன்றைய ஜி.எஸ்.டி. கவுன்சில் கூட்டத்தில் தீர்மானிக்கப்பட்டது.
ரூ.5.1 கோடி மதிப்பிலான சரக்கு மற்றும் சேவை வரி கட்டமைப்பில் உள்ள அரசு சாரா நிறுவனங்களிடம் உள்ள 51 சதவீத பங்குகள் முழுவதையும் கையகப்படுத்துவது, அதே போல மத்திய-மாநில அரசுகளிடம் உள்ள சமபங்குகளையும் வாங்குவது, சரக்கு மற்றும் சேவை வரி கட்டமைப்பு வாரியம் தனியார் நிறுவனங்களின் பங்குகளை வாங்குவதற்கான நடைமுறைகளை தொடங்க அனுமதிப்பது ஆகியவற்றை மேற்கொள்ளத் தீர்மானிக்கப்பட்டது.
சரக்கு மற்றும் சேவை வரி கட்டமைப்பு வாரியத்தில் உள்ள ஊழியர்களை விதிமுறைகளுக்கு உட்பட்டு அடுத்த 5 ஆண்டுகளுக்கு பணியில் தொடர அனுமதிப்பது, விதிமுறைகளின்படி மேலும் ஊழியர்களை ஒப்பந்தப் அடிப்படையில் அனுமதிப்பது போன்ற நடைமுறைகளை மேற்கொள்ளவும் தீர்மானிக்கப்பட்டது.
மத்திய-மாநில அரசுகள் இந்தக் கட்டமைப்புக்கு வழங்கும் நிதி, அலுவலக பராமரிப்பு முறைகளுக்கான செலவு ஆகியவற்றை தொடர்ந்து அளித்து வரும்.
(Visitor Counter : 86
தேர்தல் ஆணையம்
ஒரு நாடாளுமன்றத் தொகுதியிலும் நாடு முழுவதும் உள்ள 56 சட்டமன்ற தொகுதிகளிலும் இடைத்தேர்தலை நடத்த தேர்தல் ஆணையம் முடிவு
பிகாரில் உள்ள ஒரு நாடாளுமன்றத் தொகுதியிலும், நாடு முழுவதும் உள்ள 56 சட்டமன்ற தொகுதிகளிலும் இடைத்தேர்தலை நடத்த தேர்தல் ஆணையம் முடிவு செய்துள்ளது.
இந்த சட்டமன்ற தொகுதிகள் சத்தீஸ்கர், குஜராத், ஹரியானா, ஜார்கண்ட், கர்நாடகா, மத்தியப் பிரதேசம், மணிப்பூர், நாகாலாந்து, ஒடிஷா, தெலங்கானா மற்றும் உத்தரப் பிரதேசம் ஆகிய மாநிலங்களில் அமைந்துள்ளன.
உள்ளூர் திருவிழாக்கள், வானிலை நிலவரங்கள், பாதுகாப்பு படைகளின் போக்குவரத்து மற்றும் பெருந்தொற்று ஆகியவற்றை கருத்தில் கொண்டு மேற்கண்ட தொகுதிகளுக்கான இடைத் தேர்தலுக்கான அட்டவணைகளை தேர்தல் ஆணையம் வெளியிட்டுள்ளது.
இடைத் தேர்தல் நடக்கவிருக்கும் தொகுதிகள் உள்ள மாவட்டங்களில் தேர்தல் விதிகள் உடனடியாக அமலுக்கு வருகின்றன. தேர்தல் நடைமுறைகளின் போது கொரோனா வைரஸ் தடுப்பு வழிகாட்டுதல்கள் முழுமையாக செயல்படுத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1660023